cyanic-selkie/wikianc huggingface dataset:
শিশু পাচার
প্রস্তাবিত সমাধান
ভিকটিম সনাক্তকরণের মাধ্যমে প্রথমে সুরক্ষা শুরু হয়। শিশু পাচার আইনে "পাচারের শিকার" কি, তা বিশেষভাবে ও যথাযথভাবে সংজ্ঞায়িত করতে হবে। পাচারের পরিস্থিতি থেকে শিশুদের সরিয়ে আনার জন্য, তাদের পরিবার বা অন্য উপযুক্ত পরিবেশে তাদের ফিরিয়ে দেওয়ার জন্য আইনি প্রক্রিয়াগুলি অবশ্যই থাকতে হবে। ভিকটিমদের ব্যক্তিগত বা শারীরিক ও মানসিক পুনর্বাসনের সহায়ক ব্যবস্থা করা উচিত যাতে তিনি নিজেকে প্রতিষ্ঠিত করতে পারেন। যেমন ট্রমা-অবহিত প্রোগ্রাম, শিক্ষা প্রতিরোধ প্রোগ্রাম, নেতৃত্বাধীন বেঁচে থাকা কেন্দ্র এবং অন্যান্য ভালো পুনরুদ্ধার ও কমিউনিটি ইন্টিগ্রেশন প্রোগ্রাম। কিছু শিশুদের পুনর্বাসন প্রক্রিয়ায় যুব-নির্দিষ্ট দুর্বলতা চ্যালেঞ্জের কারণ হতে পারে, যেমন গৃহহীনতা, পরিবারের অভাব, অবিশ্বাস, সামাজিকীকরণের অভাব, জোরপূর্বক সম্পর্ক, পদার্থের অপব্যবহার এবং শিক্ষার অভাব। কিছু গবেষক অধিকারভিত্তিক উন্নয়নের পক্ষে কথা বলেন যে, যেখানে ভুক্তভোগী, উত্তরজীবি ও ঝুঁকিতে থাকা যুবকরা প্রকল্পের পরিকল্পনায় অংশগ্রহণ করতে সক্ষম হওয়া উচিত এবং স্বায়ত্তশাসন ও নেতৃত্ব তৈরির জন্য অব্যাহতভাবে জড়িত থাকা প্রয়োজন। এটি পুনরুদ্ধারে বেশ দীর্ঘ সময় লাগতে পারে, কিন্তু ব্যক্তির সঠিক সমর্থন থাকার সাথে তারা একটি কার্যকরী জীবনের দিকে কাজ করতে পারে।
পরিশেষে বলা যায়, "ডাবল ভিকটিমাইজেশন" এড়ানোর জন্য পদক্ষেপ নেওয়া উচিত। অন্য কথায় নিশ্চিত করা হবে যে, পূর্বে পাচারকৃত শিশুদেরকে ভিকটিম বলা যাবে, তবে অপরাধী হিসেবে নয়। "ডাবল ভিকটিমাইজেশন" এর একটি উদাহরণ হবে, এমন একজন শিশু যাকে অবৈধভাবে মার্কিন যুক্তরাষ্ট্রে যৌন শোষণের জন্য পাচার করা হয়েছিল; তারপর একবার পাচার থেকে মুক্ত হয়ে গেলে আবার অবৈধ অভিবাসী হওয়ার জন্য তার বিরুদ্ধে মামলা করা হয়। দ্য ইয়েন্ট ট্রাফিকিং প্রজেক্ট হল, শিশু পাচার সম্পর্কে সচেতনতা বাড়াতে ও শিশুদের সুরক্ষায় মানুষকে পদক্ষেপ নিতে সাহায্য করার উদ্যোগ। ইউনিসেফ শিশু শোষণ থেকে শিশুদের সাহায্য করার উপায় ও ঝুঁকির বিষয়গুলি মোকাবেলা করতে কিছু পদক্ষেপ নিয়েছে। এর মধ্যে রয়েছে- ১) পিতামাতাকে একটি স্থায়ী মজুরি প্রদান করতে সাহায্য করা, যাতে শিশুরা পরিবারকে অর্থ সাহায্য করতে না হয়; ২) সহিংসতা ও অপব্যবহার রোধে আইন প্রণয়ন ও শিশু সুরক্ষা ব্যবস্থাকে শক্তিশালী করতে সরকার এবং অন্যদের তদবির করা; ৩) শিশুদের সঙ্গে কাজ করা পেশাদারদের প্রশিক্ষণ ও পাচার বন্ধে সহায়তা করার জন্য পুলিশ এবং সীমান্ত কর্মকর্তাদের সহায়তা করা; এবং ৪) শিশুদেরকে শোষণের জন্য আরও ঝুঁকিপূর্ণ করে এমন সামাজিক নিয়মাবলী পরিবর্তন করতে সম্প্রদায় এবং সংস্থার সাথে কাজ করা।
সিলেটি নাগরি
সিলেটি নাগরি লিপি (, ছিলটি নাগরি, সিলেটি লিপি) বাংলাদেশের সিলেট অঞ্চলের এবং ভারতের আসাম রাজ্যের বরাক উপত্যকায় ব্যবহৃত একটি লিপি। সিলেটের বাইরে বাংলাদেশের ময়মনসিংহ, নেত্রকোণা, কিশোরগঞ্জ জেলায় এই লিপির প্রচলন ছিল বলে জানা যায়। জন্মগতভাবে সিলেটি নাগরি একটি ব্রাহ্মী লিপি এবং বিহারের কৈথী লিপির সাথে এ লিপির ব্যাপক মিল লক্ষণীয়।
নামকরণ
এই লিপির নাম ছিল সিলেট নাগরী লিপি। তাছাড়াও কথ্য ভাষায় নাগরি, ফুল নাগরি, মুসলমানী নাগরাক্ষর , মোহাম্মদী নাগরি নামে পরিচিত ছিল। তবে যে নামে পরিচিতি থাকুক না কেন নামের সাথে "নাগরি / ꠘꠣꠉꠞꠤ" শব্দটি যুক্ত ছিলই। "ꠘꠣꠉꠞꠤ / নাগরি" শব্দের বাংলা অর্থ নগরী। এই শব্দের শেষে "ꠞꠤ রি" কে দেখতে অনেকটা বাংলা দীর্ঘ ঈ কার এর মত মনে হয় তাই অনেকে বাংলায় "ꠞꠤ রি" কে "রী" মনে করে ভুল করেন।
উদ্ভব
এই লিপির উৎস সম্পর্কে পরস্পর-বিরোধী বিভিন্ন ধারণামূলক ব্যাখ্যা পাওয়া যায়। সাধারণ ধারণা হলো সিলেটের মুসলমানরাই এই লিপির উদ্ভাবক। আবার ড. সুনীতিকুমার চট্টোপাধ্যায় প্রমুখের মতে, বিখ্যাত ধর্মীয়-পরিব্রাজক জনাব শাহ জালাল ত্রয়োদশ-চতুর্দশ শতাব্দিতে যখন সিলেট আগমন করেন, তিনিই এই লিপি সাথে করে নিয়ে এসেছিলেন। নাগরি লিপিতে রচিত বিপুল সংখ্যক এবং সিংহভাগ সাহিত্যকর্মই সুফিবাদ অনুসরণ করে বলে এই ধারণা অমূলক মনে হয় না। অন্যদিকে ড. আহমদ হাসান দানীর মতে, আফগান শাসনের সময়, অর্থাৎ আফগানরা যখন সিলেটে অবস্থান করতেন, ঐ সময়ই তাঁদের দ্বারা এই লিপির উদ্ভব ও বিকাশ ঘটে। এই মতকে পৃষ্ঠপোষকতা দেয় আফগান মুদ্রায় উল্লেখিত লিপি, যার সাথে সিলেটি নাগরির কয়েকটি বর্ণের মিল রয়েছে। তাছাড়া সিলেটে আফগান অভিবাসীও সংখ্যায় অনেক ছিলেন। এই দুই ব্যাখ্যা সিলেটি নাগরির উদ্ভবের ইতিহাস হিসেবে প্রাধান্য পেলেও আরও যেসব মতামত প্রচলিত আছে সেগুলো হলো: তবে সব মতামত যাচাই করে বিশেষজ্ঞগণ সাকুল্যে তিনটি মতকেই প্রাধান্য দিয়েছেন: শাহ জালালের সময়ে তাঁর অনুসারীদের দ্বারা, আফগান শাসনামলে আফগানদের দ্বারা কিংবা দোভাষী পুঁথির সমান্তরালে সিলেটেই এর সূত্রপাত।
ব্যাপ্তি
আগেই উল্লেখ করা হয়েছে নাগরি লিপি সিলেট ছাড়াও তৎসংলগ্ন অন্যান্য এলাকায়ও ব্যাপ্ত ছিল। মুদ্রণজনিত কারণে পরিব্যাপ্ত হয়েছিল কলকাতা, শিলং প্রভৃতি স্থানে। পন্ডিতদের লেখনী থেকে বাঁকুড়ায় এই লিপির ব্যাপ্তি ছিল বলে নিশ্চিত হওয়া গেছে। তবে বিভিন্ন উৎস থেকে জানা যায় নাগরি লিপি সিলেট সংলগ্ন এলাকা ছাড়াও দূরবর্তি অঞ্চল যেমন: বরিশাল, চট্টগ্রাম, নোয়াখালী প্রভৃতি অঞ্চলেও ব্যাপৃত ছিল। শ্রীপদ্মনাথ দেবশর্ম্মা'র বিবরণী থেকে পাওয়া যায়: পূর্ব্বে এই অক্ষর শ্রীহট্ট সহরের আশে পাশে প্রচলিত ছিল। ছাপার পর এইক্ষণে শ্রীহট্ট জেলার সমগ্র, কাছাড়, ত্রিপুরা, নোয়াখালী, চট্টগ্রাম, ময়মনসিংহ ও ঢাকা অর্থাৎ পদ্মার পূর্ব্বদিকে বঙ্গভূমির সর্ব্বত্র এই অক্ষর মোসলমান জনসাধারণের মধ্যে প্রচলিত হয়েছে। চট্টগ্রাম ও বরিশালে লিপির ব্যপ্তি হয়েছে নৌপথের যাত্রীদের মাধ্যমে বলে অনেকে ধারণা পোষণ করেন। এছাড়াও সিলেটের প্রচুর লোক যুক্তরাজ্যে পাড়ি জমানোর মাধ্যমে সেখানেও সাম্প্রতিককালে এর পরিচিতি ছড়িয়ে পড়েছে।
ব্যবহার
ধর্মীয় ভাবকে কেন্দ্র করে এই লিপির জন্ম হলেও, ধর্মীয় সাহিত্য রচিত হওয়ার পাশাপাশি সিলেটি নাগরি স্থান করে নিয়েছিল সিলেটিদের দৈনন্দিন জীবনের বিভিন্ন কার্যাকার্যে। এই লিপিতে লেখা হয়েছে চিঠি, হিসাবপত্র, এমনকি সরকারি দলিল-দস্তাবেজের মার্জিনে সাক্ষীরা স্বাক্ষরও করেছেন। তৎকালীন বিভিন্ন প্রসিদ্ধ সাহিত্য হালতুননবী, জঙ্গনামা, মহব্বতনামা, নূর নছিহত, তালিব হুছন ছাড়াও রচিত হয়েছে চিকিৎসাশাস্ত্র, জাদুবিদ্যার পুস্তক। রচিত হয়েছে দ্বিতীয় বিশ্বযুদ্ধের কবিতা। সিলেটি আঞ্চলিক শব্দ ও বাক্যভাণ্ডার দিয়ে রচিত লেখনী ছাড়াও অ-সিলেটি, অ-বাংলা রচনাও রচিত হয়েছে সিলেটি নাগরি লিপিতে। তবে প্রতিষ্ঠানবিরোধী চরিত্র এই লিপির জন্ম থেকে সম্পৃক্ত ছিল বলে কখনও বিদ্যায়তনে আনুষ্ঠানিক শিক্ষায় পাঠ্যতালিকায় অন্তর্ভুক্ত হয়নি এই লিপি। তবুও সাধারণ্যের সরল জীবনে ছড়িয়ে যেতে এই লিপির বাধা পেতে হয়নি। এমনকি বাংলা লিপিতে লেখা জানতেন না এমন অনেক স্বল্প শিক্ষিত কিংবা অশিক্ষিত ব্যক্তি নাগরি লিপিতে লিখতে জানতেন কিংবা স্বাক্ষর করতে পারতেন।
নাগরি সাহিত্য
thumb|right|200px|১৯ শতকের মাঝামাঝিতে সিলেটের সাদেক আলী রচিত "হালতুন্নবী" নামক নাগরি বইয়ের প্রচ্ছদ সিলেটি নাগরি লিপির সহজবোধ্যতা আর সহজসাধ্যতা সাধারণ্যের সাহিত্য রচনার দুয়ার উন্মোচন করেছিল, আর তারই ফলশ্রুতিতে রচিত হয়েছে বিপুল সংখ্যক নাগরি সাহিত্য। তৎকালীন শ্রীহট্ট শহরের ইসলামীয়া প্রেস, সারদা প্রেস ও কলিকাতার জেনারেল প্রিন্টিং প্রেসে নাগরি লিপিতে লেখা ছাপা হতো। নাগরি লিপিতে রচিত পুঁথি কিছুটা গল্প ও উপন্যাস-শ্রেণীর। তবে কবিতাও কম রচনা হয়নি এই লিপিতে। এসকল কবিতা যথেষ্ট ভাবমন্ডিত। নাগরি লিপিতে পএআর ছন্দে লেখা সিলেটি ভাষার একটি কবিতার প্রথম ৮ চরণ এরকম: ওহে মন বুইদধি জদি থাকে তর মাজে। মিলিওনা তুমি কভু নাদান শমাজে। নাদান জাহেল জারা মুরখ জগতের। ভালো কাম নাহি ফলে ছহবতে তাদের। জাহিল হইতে শদা তফাত রহিবে। তার শাতে দুস্তি কইলে বিপদে ঠেকিবে। দুস্ত নাদান থাকি দুশমন দানা। শত গুনে ভালো হএ কি দিব তুলনা।
কম্পিউটার ফন্ট
সিলেটি নাগরি লিপির কোনো কম্পিউটার ফন্ট ছিল না। পরবর্তিতে ১৯৮০'র দশকের শেষাংশে ফকির আবদুল ওহাব চৌধুরীর উত্তরপুরুষ যুক্তরাজ্যপ্রবাসী জলিল চৌধুরী তাঁর ভাতিজা এনায়েত চৌধুরীকে দিয়ে সিলেটি নাগরি লিপির একটি কম্পিউটার সফটওয়্যার তৈরি করিয়ে নেন। তাঁরা এই সফ‌টওয়্যার দিয়ে সিলেটি নাগরি লিপি শিক্ষার একটি পুস্তিকাসহ আবদুল ওহাব চৌধুরীর বেশ কিছু বইও প্রকাশ করেন। ওদিকে যুক্তরাজ্যস্থ সংগঠন সিলেটি ট্রান্সলেশন এ্যান্ড রিসার্চ (STAR)-এর জেমস লয়েড উইলিয়ামস ও ড. সু লয়েড উইলিয়ামস দম্পতি, এবং রজার গোয়েন নাগরি লিপির জন্য আলাদাভাবে আলাদাভাবে পৃথক দুটি সফ্‌টওয়্যার তৈরি করেন। তবে উদ্ভাবিত সিলেটি নাগরির সফ্‌টওয়্যার ও ফন্টগুলো পাশাপাশি নিলে STAR কর্তৃক প্রণীত "New Surma" ফন্টটিই সিলেটি নাগরির সাথে যথেষ্ট সাজুয্যপূর্ণ। বিশেষজ্ঞদের মতে, এই ফন্টের বাঁকা (italic) রূপটিই মূল সিলেটি নাগরির সবচেয়ে কাছাকাছি।
লিপি পরিচিতি
800px|নাগরী লিপির সাথে বাংলা লিপির মিল
সিলেটি নাগরি লিপি খুবই সরল স্বভাবের একটি লিপি ছিল। এর অক্ষর সংখ্যা ছিল বাংলা লিপির চেয়েও কম। তাছাড়া এই লিপিতে ছিল না কোনো যুক্তাক্ষরও। নাগরি লিপিতে বর্ণমালার সংখ্যা সাধারণভাবে ৩২টি, "ং" (অনুস্বার)-কে "০" হিসেবে ধরে এর সংখ্যা ৩৩টি; এর মধ্যে স্বরবর্ণ ৫টি, ব্যঞ্জণবর্ণ ২৮টি।
স্বরবর্ণ
নাগরি লিপির সর্বসম্মত স্বরবর্ণ সংখ্যা ছিল ৫টি। যদিও বিভিন্ন গ্রন্থে আরও ক'টি স্বরবর্ণের উল্লেখ পাওয়া যায়। যেমন: শ্রী অচ্যুতচরণ চৌধুরী তত্ত্বনিধি প্রণীত শ্রীহট্টের ইতিবৃত্ত বইয়ের পরিশিষ্টে "শ্রীহট্টের মোসলমানী নাগরাক্ষর" শিরোনামে উল্লেখ করা নাগরি বর্ণমালায় স্বরবর্ণ দেখা যায় ৬টি। সেখানে সর্বসম্মত ৫টি বর্ণের পাশাপাশি "ঐ" উচ্চারণের আরেকটি চিহ্নের উল্লেখ আছে। উল্লেখ্য যে, বর্ণমালার স্বরবর্ণের অক্ষরসমূহের ধারবাহিকতা হুবহু বাংলা বর্ণমালার ধারাবাহিকতা অনুসরণ করে না।
ব্যঞ্জণবর্ণ
নাগরি লিপিতে ২৭টি ব্যঞ্জণবর্ণ রয়েছে। এছাড়াও বিভিন্ন প্রতীক এই লিপির মধ্যে অন্তর্ভুক্ত হয়েছে।
সংখ্যা পদ্ধতি
সিলেটি নাগরি লিপিতে সিলোটি সংখ্যা পদ্ধতি ব্যবহার করা হয়। সিলোটি সংখ্যা গুলো এখনো ইউনিকোডে স্থান পায়নি, কিন্তু সিলোটি সাহিত্যে ব্যবহার করা হয়।
নমুনা পাঠ্য
নিচে জাতিসংঘ কর্তৃক মানবাধিকারের সর্বজনীন ঘোষণাপত্রের অনুচ্ছেদ ১-এর অনুবাদ সিলেটি লিপিতে নমুনা পাঠ্য হিসেবে দেয়া হল:
সিলেটি নাগরি লিপিতে সিলেটি ফোনেটিক সিলেটি রোমানীকরণ আ-ধ্ব-ব তে সিলেট অনুবাদ
ভেষজ ঔষধবিজ্ঞান
ভেষজ ঔষধবিজ্ঞান বা জীবজ ঔষধবিজ্ঞান বলতে ভেষজ (ও প্রাণীজ) উৎস হতে চিকিৎসাগত গুনাগুণসম্পন্ন দ্রব্যাদির আহরণ, বিশোধন, প্রক্রিয়াজাতকরণ ও বাজারজাতকরণ এবং এসব উৎস সম্পর্কে গবেষণার ক্ষেত্রকে বোঝায়। এর ইংরেজি পরিভাষা হল "ফার্মাকগ্‌নসি"; শব্দটি দুইটি প্রাচীন গ্রিক শব্দ "Pharmakon" ও "Gnosis" থেকে এসেছে। জার্মান চিকিৎসাবিজ্ঞানের ছাত্র সি. এ. সাইডলার (C. A. Seydler) ১৮১৫ সালে সর্বপ্রথম শব্দটি ব্যবহার করেন। "Pharmakon" অর্থ "ঔষধ" এবং "Gnosis" অর্থ "জ্ঞান", অর্থাৎ "ফার্মাকগনসি" বলতে বোঝায় ঔষধ বিষয়ক সকল জ্ঞান। ভেষজ ঔষধবিজ্ঞান আধুনিক ঔষধ প্রস্তুতি ও ব্যবহার বিজ্ঞান শিক্ষার একটি গুরুত্বপূর্ণ অঙ্গ।
বিংশ শতাব্দীর শুরুর দিকে এই শাস্ত্র বিস্তারলাভ শুরু করে। ভেষজ রসায়ন হিসেবেও একে বলা যায়; তখনকার ঔষধি গাছের উপর বিশেষ জ্ঞানের ক্ষেত্র যেটিতে স্থান পায় গাছটিকে শনাক্তকরণ এবং তার থেকে আহরিত ঔষধি উপাদানকে মিহিগুঁড়া (পাউডার) অবস্থায় সংরক্ষণের কৌশল। এখন পর্যন্ত এর প্রয়োগ অত্যন্ত সফল এবং উচ্চপ্রযুক্তির ছোঁয়ায় সম্প্রসারমান। ভেষজ ঔষধবিজ্ঞানের প্রধান শাখাগুলি নিম্নরূপ:
(Zoopharmacognosy): যে প্রক্রিয়ায় রোগগ্রস্থ জীবেরা নিজ রোগের নিরাময়কারি গাছ বেছে নেয় অথবা তার সাহায্যে রোগের প্রতিরোধ করে
আছিয়া আন্দ্রাবী
সৈয়দ আছিয়া আন্দ্রাবী হলেন কাশ্মীরি রাজনৈতিক ব্যক্তিত্ব এবং "দুখতারান-ই-মিল্লাত" (জাতির মেয়ে) এর প্রতিষ্ঠাতা নেতা। এই ইসলামী দলটি কাশ্মীর উপত্যকায় বিচ্ছিন্নতাবাদী সমস্ত দলসমূহ হুরিয়াত কনফারেন্সের একটি অংশ। প্রতিষ্ঠানের প্রধান লক্ষ্য কাশ্মীরে ইসলামী আইন আরোপ পাশাপাশি ভারত থেকে বিচ্ছেদ হওয়া।
মিসেস আন্দ্রাবী জমিয়তে উল মুজাহিদিন প্রতিষ্ঠাতা "প্রধান কমান্ডার" জনাব ফাকতুকে বিয়ে করেন। সেপ্টেম্বর ২০১৩ সালে আসিয়ার ৩ ভাগ্নে সন্ত্রাসীদের সাথে যুক্ত থাকার অপরাধে পাকিস্তানে গ্রেপ্তার করা হয়।
চান্দ্রা ইউনিয়ন
চান্দ্রা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
বেঙ্গুরা রেলওয়ে স্টেশন
বেঙ্গুরা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার বোয়ালখালী উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে বেঙ্গুরা রেলওয়ে স্টেশন তৈরি করা হয়।
পরিষেবা
বেঙ্গুরা রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।
চিলারং ইউনিয়ন
৭ নং চিলারং ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০২৬ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।
জাতীয় কম্পিউটার প্রশিক্ষণ ও গবেষণা একাডেমী
জাতীয় কম্পিউটার প্রশিক্ষণ ও গবেষণা একাডেমী (নেকটার), বগুড়া (ভূতপূর্ব নট্রামস), শিক্ষা মন্ত্রণালয়ের অধীনে কম্পিউটার প্রশিক্ষণ ও গবেষণামূলক একটি সংবিধিবদ্ধ প্রতিষ্ঠান।
ইতিহাস
১৯৮৪ সালে দেশের সাচিবিক বিজ্ঞানের উন্নয়ন, প্রশিক্ষণ ও গবেষণার জন্য ‘‘জাতীয় বহুভাষী সাঁটলিপি প্রশিক্ষণ ও গবেষণা একাডেমী’’ সংক্ষেপে নট্রামস প্রতিষ্ঠিত হয়। পরবর্তীতে প্রযুক্তির বিকাশ ও যুগের চাহিদার প্রেক্ষিতে কম্পিউটার প্রশিক্ষণের মাধ্যমে দক্ষ জনশক্তি তৈরির লক্ষ্যে সরকার ২০০৫ খ্রিঃ বাংলাদেশ জাতীয় সংসদে ১২ নং আইনের মাধ্যমে ভূতপর্ব “নট্রামস” বিলুপ্ত করে জাতীয় কম্পিউটার প্রশিক্ষণ ও গবেষণা একাডেমী প্রতিষ্ঠা করে।
বাল্লা রেলওয়ে স্টেশন
ইতিহাস
বাল্লা রেলওয়ে স্টেশন হচ্ছে বাংলাদেশের একটি রেলওয়ে স্টেশন যা হবিগঞ্জ জেলার চুনারুঘাট উপজেলায় অবস্থিত। ব্রিটিশ আমলে আসাম বেঙ্গল রেলওয়ে সেকশনের সিলেট বিভাগে পাঁচটি জংশন ছিল, তার মধ্যে শায়েস্তাগঞ্জ রেলওয়ে জংশন অন্যতম। ১৯০৩ সালে এটি চালু হয়। পরবর্তীতে ১৯২৮-১৯২৯ সালে হবিগঞ্জ বাজার–শায়েস্তাগঞ্জ–বাল্লা রেলপথ চালু হলে স্টেশনটি জংশন স্টেশনে রুপান্তরিত হয়। আসাম বেঙ্গল রেলওয়ে কর্তৃক ১৯২৯ সালে শায়েস্তাগঞ্জ থেকে বাল্লা পর্যন্ত রেলপথ তৈরি করা হয়। এসময় এই লাইনের স্টেশন  হিসেবে বাল্লা রেলওয়ে স্টেশন তৈরি করা হয়।
রেলপথ
হবিগঞ্জ বাজার–শায়েস্তাগঞ্জ–বাল্লা রেলপথটি ১৯২৮ সালে তৎকালীন ব্রিটিশ সরকার আসাম বেঙ্গল রেলওয়ে কর্তৃক হবিগঞ্জ জেলা সদর শহর থেকে শায়েস্তাগঞ্জ জংশন হয়ে বাল্লা সীমান্ত পর্যন্ত প্রায় ৪৫ অথবা ৫২ কিলোমিটার দীর্ঘ রেলপথ চালু করে। এর মধ্যে ১৯২৮ সালে শায়েস্তাগঞ্জ–হবিগঞ্জ (১৫ অথবা ১৬ কিমি ) এবং ১৯২৯ সালে শায়েস্তাগঞ্জ–বাল্লা (৩০ অথবা ৩৬ কিমি ) রেলপথ উদ্বোধন করা হয়। শায়েস্তাগঞ্জ-হবিগঞ্জ লাইনের সর্বশেষ স্টেশন হিসেবে হবিগঞ্জ বাজার রেলওয়ে স্টেশন তৈরি করা হয় এবং শায়েস্তাগঞ্জ-বাল্লা লাইনের সর্বশেষ স্টেশন হিসেবে বাল্লা রেলওয়ে স্টেশন তৈরি করা হয়।
সে সময় হবিগঞ্জের চুনারঘাট উপজেলার ১৩টি বাগানের চা পাতা রপ্তানি ও বাগানের রেশনসহ আনুষঙ্গিক জিনিসপত্র আমদানী করার একমাত্র মাধ্যম ছিল এ রেলপথ। শায়েস্তাগঞ্জ–হবিগঞ্জ রেলপথে মোট ৪টি স্টেশন রয়েছে (শায়েস্তাগঞ্জ জংশন বাদে), যথা: হবিগঞ্জ বাজার, হবিগঞ্জ কোর্ট, ধুলিয়াখাল এবং পাইকপাড়া। শায়েস্তাগঞ্জ–বাল্লা রেলপথে মোট ৭টি স্টেশন রয়েছে (শায়েস্তাগঞ্জ জংশন বাদে), যথা: বারকোটা, শাকির মোহাম্মদ, সুতাং বাজার, চুনারুঘাট, আমু রোড, আসামপারা এবং বাল্লা।
বাংলাদেশ স্বাধীনতার পরবর্তীতে এরশাদ সরকারের প্রথম দিকে হবিগঞ্জ–শায়েস্তাগঞ্জ–বাল্লা রেলপথটি সর্বপ্রথম বন্ধ হয়, তবে পরে আবার চালু হয়। এরপর ১৯৯১ ও ১৯৯৬ সালে অনুরূপ বন্ধ হয় এবং ২০০০ সালে রেলপথটি উন্নত সংস্কার করে ট্রেন চলাচল চালু হয়েও সর্বশেষ ২০০৩ সালে এ লাইনে ট্রেন চলাচল বন্ধ হয়ে যায়। বিএনপি-জামায়াত জোট সরকারের আমলের অঘোষিতভাবে বন্ধ হওয়ার পর থেকেই একটি প্রভাবশালী মহল রেলের বিশাল সম্পদের দিকে নজর দেয়। ২০০৫ সালের দিকে সড়ক করার অজুহাতে হবিগঞ্জ বাজার থেকে শায়েস্তাগঞ্জ রেলওয়ে জংশন পর্যন্ত প্রায় ১৫ কিলোমিটার রেলপথ তুলে ফেলা হয়। পরে আবার শায়েস্তাগঞ্জ থেকে হবিগঞ্জ পর্যন্ত রেল লাইনটি উঠিয়ে বাইপাস সড়ক নির্মাণ করা হয়। আগে এ লাইনে নিয়মিত ট্রেন চলাচল করতো।
২০০৩ সালে এ পথে ট্রেন চলাচল বন্ধ করে দেওয়ার পর পরিত্যক্ত হয়ে পড়ে এ রেলপথটি। এরপর থেকে কোটি কোটি টাকার রেল সম্পদ লুটপাট হতে থাকে। এরই মধ্যে পথটির মূল্যবান যন্ত্রপাতি ও স্টেশন ঘরের আসবাবপত্র লুটপাট হয়ে গেছে। এখন চলছে রেলপথের জমি দখল। একশ্রেণির মানুষ এসব জমি দখল করে ইমারত নির্মাণ করছে। চাষ করছে নানা ফসল। পরিত্যক্ত রেলপথটির সাথে জড়িয়ে আছে শায়েস্তাগঞ্জ জংশনের নাম। জশংনের ঐতিহ্য রক্ষায় দ্রুত এ রেলপথে পুনরায় ট্রেন চালুর দাবি স্থানীয়দের।
রেল ব্যবস্থা
হবিগঞ্জ বাজার–শায়েস্তাগঞ্জ–বাল্লা রেলপথ টি মূলত শায়েস্তাগঞ্জ রেলওয়ে জংশন স্টেশন হয়ে আখাউড়া-কুলাউড়া-ছাতক রেলপথের অন্তর্ভুক্ত। শায়েস্তাগঞ্জ–বাল্লা রেলপথ সেকশনে বাল্লা সর্বশেষ রেলওয়ে স্টেশন। এই স্টেশন থেকে দুই টি দিকে রেলপথ গেছে, যথা: দক্ষিন-পূর্বে শায়েস্তাগঞ্জ–বাল্লা রেলপথ এর শেষ সীমানা (রেলপথ সমাপ্তি), এবং উত্তর-পশ্চিমে বাল্লা–শায়েস্তাগঞ্জ রেলপথ, (বাল্লা থেকে শায়েস্তাগঞ্জ জংশন হয়ে) পশ্চিম-উত্তরে শায়েস্তাগঞ্জ-হবিগঞ্জ বাজার রেলপথ।
পরিষেবা
হবিগঞ্জ বাজার রেলওয়ে স্টেশন দিয়ে ২০০৩ সাল পর্যন্ত, হবিগঞ্জ বাজার থেকে বল্লা রেলওয়ে স্টেশন পর্যন্ত লোকাল ট্রেন চলাচল করতো। যা বর্তমানে বন্ধ হয়ে গেছে। এখানে উল্লেখ্য যে, ২০০৩ সাল থেকে পূর্ববর্তী বিগত বছর গুলোতে হবিগঞ্জ–শায়েস্তাগঞ্জ–বাল্লা রেলপথে লোকাল ট্রেন চলাচল করতো, ২০০৩ সালে অঘোষিত ভাবে হবিগঞ্জ–শায়েস্তাগঞ্জ–বাল্লা রেলপথে ট্রেন চলাচল বন্ধ করে দেওয়ায় সেই লোকাল ট্রেন এখন সিলেট-আখাউড়া রুটে চলে।
মাইকেল গন্ট
মাইকেল গান্ট হলেন একজন প্রাক্তন পর্নোগ্রাফিক অভিনেতা, যিনি পর্ণের স্বর্ণযুগে অনেক চলচ্চিত্রে অভিনয় করেছিলেন, যার মধ্যে ১৯৭৭ সালে বারবারা ব্রডকাস্ট এবং ১৯৭৮ সালে মারাশিনো চেরি ছিল অন্যতম।
খালিদ মাহমুদ (মল্লক্রীড়াবিদ)
খালিদ মাহমুদ একজন পাকিস্তানি প্যারা-মল্লক্রীড়াবিদ। ১৯৯২ সালে, খাওয়ার মালিকের সাথে, তিনি স্পেনের বার্সেলোনায় ১৯৯২ গ্রীষ্মকালীন প্যারালিম্পিকে প্রতিদ্বন্দ্বিতা করে পাকিস্তানের প্রথম দুই প্যারালিম্পিয়ানদের একজন হয়েছিলেন। মাহমুদ বি১ শ্রেণিতে চাকতি নিক্ষেপ প্রতিযোগিতায় প্রতিদ্বন্দ্বিতা করেন।
মিলন হোসেন
মিলন হোসেন একজন বাংলাদেশী পেশাদারী হকি খেলোয়াড়। তিনি বাংলাদেশ জাতীয় হকি দলের হয়ে খেলেন।
নুকালাম্মা
নুকালাম্মা (বা নুকাম্বিকা) হলেন ভারতের অন্ধ্রপ্রদেশ রাজ্যের জনপ্রিয় এক স্থানীয় দেবতা বা গ্রাম দেবতা। মন্দিরে দেবী নুকাম্বিকার মূর্তি রয়েছে। আনাকাপল্লী অঞ্চলের শাসক রাজা শ্রী কাকারলাপুড়ি আপ্পালারাজু পায়াকারাও এই মন্দিরটি নির্মাণ করেছিলেন। তাঁর পারিবারিক দেবী কাকতাম্বিকার জন্য মন্দিরটি তৈরি হয়েছিল। পরবর্তী কালে সেই দেবীকে নুকাম্বিকা বা নুকালাম্মা বলে ডাকা হয়।। উগাদির একদিন আগে "কোট্ঠা অমাবস্যা"র দিন, অন্ধ্রপ্রদেশ থেকে হাজার হাজার লোক মন্দিরে পূজার জন্য আসে।
দেবী
বিশ্বাস করা হয় যে মহাবিশ্বের স্রষ্টা ছিলেন শ্রী শক্তি আম্মাবারু এবং ফাল্গুন বহুলা অমাবস্যা (অমাবস্যা দিন) থেকে এপ্রিল (অমাবস্যা দিন) সময়কালে সৃষ্টিটি ঘটেছিল। এই পবিত্র সময়ে শ্রী নুকাম্বিকা আম্মাবারুর উদ্দেশ্যে অনেক ধর্মীয় আচার পালন করা হয় ও পূজা করা হয়। রবিবার, মঙ্গলবার এবং বৃহস্পতিবার শ্রী নুকাম্বিকা অম্মাবারুর পূজা করার জন্য শুভ দিন হিসাবে বিবেচিত হয়।
ইতিহাস
শ্রী শ্রী শ্রী নুকাম্বিকা আম্মাবারু নয়টি শক্তি রূপের মধ্যে একটি এবং বহু প্রাচীনকালে তিনি শ্রী অনাঘা দেবী নামে পরিচিত ছিলেন। কয়েক বছর পরে কাকতিয় রাজাদের যুগে, মন্দিরটির সংস্কার করা হয় এবং একই দেবীকে শ্রী কাকতাম্বা নামে পূজা করা হতে থাকে। এখানে নিত্য পূজা ও দীপ আরাধনা করা হত। রাজারা পরাজিত হয়ে তাঁদের সাম্রাজ্য হারানোর সাথে সাথে প্রতিদিনের পূজা এবং অন্যান্য আচার-অনুষ্ঠানগুলি বাধাগ্রস্ত হয় এবং ধীরে ধীরে মন্দিরটি তার আগের গৌরব হারায়।
আনুমানিক ৪৫০ বছর আগে, ১৬১১ খ্রিস্টাব্দের শেষের দিকে, আর্কটের নবাব আনাকাপল্লী এলাকার রাজা হিসেবে শ্রী কাকারলাপুদি আপ্পালারাজু পায়াকারাওকে নিযুক্ত করেন। তিনি মন্দিরটি সংস্কার করেন এবং তার অতীতের গৌরব ফিরিয়ে আনেন। স্থানীয় দেবী শ্রী নুকাম্বিকা আম্মাবারু মন্দিরের দেবী হিসাবে পূজিত হতে থাকেন।
বর্তমান
১৯৩৫ সালে, শ্রী শ্রী শ্রী নুকাম্বিকা আম্মাবারু মন্দিরটি বৃত্তিদান বিভাগ দ্বারা অধিগ্রহণ করা হয়েছিল। গোদাবরী জেলা থেকে ব্রহ্মপুর জেলার মন্দিরগুলির সংস্কারের জন্য এই মন্দিরের তহবিল থেকে অনুদান দেওয়া হয়। সহকারী কমিশনার পদমর্যাদার একজন কর্মকর্তাকে নির্বাহী কর্মকর্তা হিসেবে নিয়োগ দেওয়া হয়।
এখন মন্দিরের আয় বছরে প্রায় ৬৮ লাখ টাকা। দাতাদের অনুদানে নতুন কুটির নির্মাণ করা হয়েছে এবং মন্দিরে যাতায়াতের রাস্তাও নির্মাণ করা হয়েছে।
আরেসিবো মানমন্দির
290px|thumb|right|আরেসিবো মানমন্দিরের দূরবীক্ষণ যন্ত্র, পুয়ের্তো রিকো আরেসিবো মানমন্দির (ইংরেজি ভাষায়: Arecibo Observatory) মার্কিন যুক্তরাষ্ট্রের অধীনস্থ ক্যারিবীয় দ্বীপ পুয়ের্তো রিকোর আরেসিবো শহরে অবস্থিত একটি বেতার দূরবীক্ষণ যন্ত্র। ৩০৫ মিটার ব্যাসের এই দূরবীক্ষণ যন্ত্রটি পৃথিবীর বৃহত্তম একক এন্টেনা। যুক্তরাষ্ট্রের ন্যাশনাল সায়েন্স ফাউন্ডেশনের (জাতীয় বিজ্ঞান সংস্থা) সহায়তায় ১৯৬০-এর দশক থেকে ২০১১ সাল পর্যন্ত মার্কিন যুক্তরাষ্ট্রের কর্নেল ইউনিভার্সিটি এই মানমন্দিরটি পরিচালনা করে। এর অন্য নাম ন্যাশনাল অ্যাস্ট্রোনমি অ্যান্ড আয়োনস্ফেয়ার সেন্টার বা NAIC, অর্থাৎ "জাতীয় জ্যোতির্বিজ্ঞান ও আয়নমণ্ডল গবেষণাকেন্দ্র"।    অবশ্য NAIC একটি সংস্থার নাম যারা মানমন্দির এবং এর সাথে সংশ্লিষ্ট কর্নেল ইউনিভার্সিটির সবগুলো দপ্তর পরিচালনার দায়িত্ব পালন করত।
এই দূরবীক্ষণ যন্ত্রের সাহায্যে বিজ্ঞানের তিনটি গুরুত্বপূর্ণ শাখায় গবেষণা পরিচালিত হয়: বেতার জ্যোতির্বিজ্ঞান, আবহবিজ্ঞান এবং সৌর পদার্থবিজ্ঞান। সৌর জগতের বস্তুগুলোকে রেডারের সাহায্যে পর্যবেক্ষণ করতে এটি ব্যবহার করা হয়। যেসব বিজ্ঞানী এই দূরবীক্ষণ যন্ত্র  ব্যবহার করতে চান তাদেরকে প্রথমে প্রস্তাব পেশ করতে হয়, সেই প্রস্তাব একটি স্বাধীন বোর্ডের বিচারে উপযুক্ত বিবেচিত হলে তিনি অনুমতি পান।
অন্যদিকে বেশ কিছু চলচ্চিত্র ও টেলিভিশন প্রযোজনার দৃশ্যায়নে এই দূরবীক্ষণ যন্ত্রটি ব্যবহার করা হয়েছে। যেমন জেমস বন্ডের একটি চলচ্চিত্রের শেষ অ্যাকশন দৃশ্য গৃহীত হয় এখানে। ১৯৯৯ সাল থেকে সেটি প্রকল্পে যোগ দেয়ার কারণে দূরবীক্ষণ যন্ত্রটির বিশ্বব্যাপী পরিচিতি আরও বৃদ্ধি পেয়েছে।
সন্তোষ রাম
সন্তোষ রাম একজন ভারতীয় লেখক, পরিচালক এবং প্রযোজক । তিনি তার শর্ট ফিল্ম সার্কেল (২০০৯), গালি (২০১৫) এবং প্রশান (২০২০) এর জন্য ব্যাপকভাবে পরিচিত। বিশ্বের বিভিন্ন চলচ্চিত্র উৎসবে তিনি পুরস্কার পেয়েছেন। "ভারতুল" তার প্রথম শর্ট ফিল্ম "ভারতুল" ৫৬টি চলচ্চিত্র উৎসবে নির্বাচিত হয়েছিল, যার মধ্যে ভার্তুল ১৩ টি পুরস্কার জিতেছে। শর্ট ফিল্ম "প্রশনা" ফিল্মফেয়ার শর্ট ফিল্ম অ্যাওয়ার্ড ২০২০-এর জন্য মনোনীত হয়েছিল। সন্তোষ রাম ২০১১ তার "প্রশ্ন" লেখার জন্য ইতালির ফ্লোরেন্সে ইউনিসেফ ইনোসেন্টি ফিল্ম ফেস্টিভ্যাল -এ একটি বিশেষ উল্লেখ আইরিস পুরস্কার পেয়েছেন।
জীবনের প্রথমার্ধ
রামের জন্ম ডোঙ্গেরশেলকি, জেলা লাতুর, মহারাষ্ট্র, । রাম মারঠওয়াড়া অঞ্চলে যে শৈশব কাটিয়েছেন তার দ্বারা প্রভাবিত হয়েছিলেন।
কর্মজীবন
সন্তোষ ২০০৯ সালে শর্টস রচনা ও পরিচালনার মাধ্যমে তার চলচ্চিত্র নির্মাণের কেরিয়ার শুরু করেন । তার প্রথম মারাঠি ভাষার শর্ট ফিল্ম ভার্টুল তিনি ৩৫ মিমি ফিল্মে শ্যুটিং করেন। ভার্টুল (২০০৯ ) ১১ তম ওসিয়ানের সিনেফান ফিল্ম সহ ৫৬ টিরও বেশি জাতীয় ও আন্তর্জাতিক চলচ্চিত্র উৎসবে প্রদর্শিত হয়। ফেস্টিভ্যাল  ২০০৯, নয়া দিল্লি, কেরালার তৃতীয় আন্তর্জাতিক ডকুমেন্টারি এবং শর্ট ফিল্ম ফেস্টিভ্যাল, ২০১০, ভারত, থার্ড আই ৮ম এশিয়ান ফিল্ম ফেস্টিভ্যাল ২০০৯, মুম্বাই, এবং ১৭তম টরন্টো রিল এশিয়ান ইন্টারন্যাশনাল ফিল্ম ফেস্টিভ্যাল ২০১৩ (কানাডা) তেরোটি পুরস্কার। তার দ্বিতীয় শর্ট ফিল্ম গালি (২০১৫) ১৩ টি জাতীয় ও আন্তর্জাতিক চলচ্চিত্র উৎসবে প্রদর্শিত হয়। তার সর্বশেষ চলচ্চিত্র প্রশনা (২০২০) ফিল্মফেয়ার শর্ট ফিল্ম অ্যাওয়ার্ড ২০২০ এর জন্য সংক্ষিপ্ত তালিকাভুক্ত হয়েছে  এবং আনুষ্ঠানিকভাবে সারা বিশ্বে 36টি চলচ্চিত্র উৎসবের জন্য ১৭টি পুরস্কার জিতেছে
পুরস্কার
সার্কেল ২০০৯
প্রশ্ন ২০২০
ডি. এ. এম. আর. সামারাসেকারা
'''ডি. এ. মোহন আর. সামারাসেকারা''' শ্রীলঙ্কা নৌবাহিনীর একজন অ্যাডমিরাল ছিলেন। তিনি শ্রীলঙ্কার ১৩তম কমান্ডার হিসেবে দায়িত্ব পালন করেন।
সামারাসেকারা ১৯৭১ সালে নৌবাহিনীতে যোগ দেন এবং ব্রিটেনের রয়্যাল নেভাল কলেজ হতে ১৯৭৩ সালে অ্যাক্টিং সাব লেফটেন্যান্ট হিসেবে শ্রীলঙ্কা নৌবাহিনীর এক্সিকিউটিভ শাখায় রিজার্ভ অফিসার হিসেবে কমিশন লাভ করেন। তিনি পিএসসি এবং এনডিসি ভারত থেকে সম্পন্ন করেছিলেন।
ছড়া (সাহিত্য)
ছড়া মানুষের মুখে মুখে উচ্চারিত ঝংকারময় পদ্য। এটি সাধারণত স্বরবৃত্ত ছন্দে রচিত। এটি সাহিত্যের একটি প্রাচীন শাখা। যিনি ছড়া লেখেন তাকে ছড়াকার বলা হয়। ‘ছেলেভুলানো ছড়া’, ‘ঘুম পাড়ানি ছড়া’ ইত্যাদি ছড়া দীর্ঘকাল যাবৎ প্রচলিত। প্রাচীনকাল থেকে ইংরেজি ভাষায় ননসেন্স রাইম প্রচলিত রয়েছে কারণ ছড়ার প্রধান দাবি ধ্বনিময়তা ও সুরঝংকার, অর্থময়তা নয়।
প্রাচীন যুগে ‘ছড়া’ সাহিত্যের মর্যাদা না পেলেও বর্তমানে সে তার প্রাপ্য সম্মান অর্জন করতে সক্ষম হয়েছে। যদিও এখনও অনেকেই ছড়াসাহিত্যকে শিশুসাহিত্যেরই একটি শাখা মনে করেন কিংবা সাহিত্যের মূলধারায় ছড়াকে স্বীকৃতি দিতে চান না। কেউ কেউ ছড়াকে কবিতা বলার পাশাপাশি আধুনিক গদ্যকবিতার যুগে এসব মিলযুক্ত কবিতা (অন্ত্যমিল) বা পদ্যের অবস্থানকে হালকা করে দেখেন। তবে পদ্য (কবিতা) এবং ছড়ার মধ্যে মূল পার্থক্য হচ্ছে- পদ্যের বক্তব্য সহজবোধ্য ও স্পষ্ট কিন্তু ছড়ায় রহস্যময়তা থাকে।
ইতিহাস
ছড়ার রয়েছে কমপক্ষে দেড়হাজার বছরের সুদীর্ঘ ইতিহাস। সাহিত্যের ক্রমবিবর্তনের ইতিহাসে ছড়ার বিকাশ ও উৎকর্ষ আমাদের বারবার চোখে পড়ছে। আদিতে সাহিত্য রচিত হতো মুখে মুখে এবং ছড়াই ছিল সাহিত্যের প্রথম শাখা বা সৃষ্টি। সাহিত্য লেখ্যরূপে পাওয়ার পূর্বে ছড়ায় মানুষ মনের ভাব প্রকাশ করতো। লোকসমাজে ছড়াই ছিল ভাবপ্রকাশের প্রধান মাধ্যম। গদ্যসাহিত্যের আগে তাই কেউ কেউ ছড়াকে লৌকিক সাহিত্য বলে বিবেচিত করেছেন। আবার কেউ কেউ বলেছেন—'ছড়া শিশুদের খেলামেলার কাব্য'। আধুনিক সাহিত্যিকগণ এসব অভিধা মানতে নারাজ। তারা স্পষ্ট ভাষায় বলেছেন—গল্প, কবিতা, প্রবন্ধ ও নাটকের মতো ছড়াও সাহিত্যের একটি প্রয়োজনীয় শাখা। এই শাখাটি অন্যান্য শাখার চেয়ে বেশি জনপ্রিয় এবং এর গ্রহণযোগ্যতা সহজেই ধরা পড়ে।
প্রকার
ড. আশুতোষ ভট্টাচার্য তার 'লোক সাহিত্য' গ্রন্থে ছড়াকে লৌকিক ছড়া, সাহিত্যিক ছড়া ও আধুনিক ছড়া—এই তিনটি ভাগে বিভক্ত করেছেন। এছাড়াও ছড়াকে বিভিন্ন প্রকারে ভাগ করা হয়। যেমন- শিশুতোষ ছড়া, রাজনৈতিক ছড়া, ছড়ার ছন্দাশ্রিত কিশোর কবিতা প্রভৃতি। এর মধ্যে শিশুতোষ ছড়া তৈরি হয় কেবলমাত্র শিশু-মনোরঞ্জনের উদ্দেশ্যে।
বাংলাসাহিত্যে ছড়া
বাংলাসাহিত্যের আদিসৃষ্টি বা নিদর্শন চর্যাগীতির প্রথম পদটি ছড়ার মূলছন্দ স্বরবৃত্তে লেখা এবং এটি ছন্দ-মিলে রচিত। এই পদটি বাংলাসাহিত্যের আদিছড়া বললেও ভুল হবে না। ১৮৯৯ খ্রিষ্টাব্দে যোগীন্দ্রনাথ সরকার লৌকিক ছড়াকে প্রথম গ্রন্থভুক্ত করেন এবং গ্রন্থটির নাম দেন 'খুকুমণির ছড়া'। এই গ্রন্থটির ভূমিকায় সর্বপ্রথম রামেন্দ্র সুন্দর ত্রিবেদী ছড়াকে সাহিত্যের একটি অন্যতম শাখা হিসেবে স্বীকৃতি দেন। রবীন্দ্রনাথ ঠাকুর তার সম্পাদিত কাব্যগ্রন্থে সুকুমার রায়ের ছড়া সংকলিত করে ছড়ার গ্রহণযোগ্যতাকে মজবুত করেন। ছড়াপ্রসঙ্গে কবিগুরু বলেছেন, ‘সুদূর কাল থেকে আজ পর্যন্ত এই কাব্য (ছড়া) যারা আউড়িয়েছে এবং যারা শুনেছে তারা অর্থেও অতীত রস পেয়েছে। ছন্দতে ছবিতে মিলে একটা মোহ এনেছে তাদের মধ্যে। সেইজন্য অনেক নামজাদা কবিতার চেয়ে এর (ছড়া) আয়ু বেড়ে চলেছে।’ একসময় ছড়াকে মনে করা হতো শুধুই শিশুসাহিত্য। তবে এখন আর তা মনে করা হয় না, বাংলাসাহিত্যে ছড়া তার নিজস্ব অবস্থান তৈরি করতে পেরেছে। বাংলা সাহিত্যের সর্ববৃহৎ ছড়া সংকলন হলো ছড়াবার্ষিকী।
আলমডাঙ্গা বধ্যভূমি
ইতিহাস
আলমডাঙ্গার কুমার নদের ওপর অবস্থিত লালব্রিজের দু’পাশে ছিল পাকিস্তানি মিলিশিয়া বাহিনীর ক্যাম্প। রেললাইনের খুলনাগামী ডাউনে অর্থাৎ লালব্রিজের আলমডাঙ্গার পাশে ১টা ও নদের অপর পাড়ে কুষ্টিয়ার দিকে কালিদাসপুরে আরেকটা মিলিশিয়া ক্যাম্প ছিল। আপের দিকে আসা ট্রেন লালব্রিজের আলমডাঙ্গা মাথায় দাঁড় করাত। অন্যদিকে, যাওয়া ট্রেন লালব্রিজের কালিদাসপুর প্রান্তে দাঁড় করিয়ে নিরাপরাধ যাত্রীদের ধরে ধরে নিয়ে যেত। অকথ্য নির্যাতন শেষে নির্মমভাবে হত্যা করে লাশ এ বধ্যভূমিতে পুঁতে রাখত। মুক্তিযুদ্ধকালীন পাক ঘাতকরা ট্রেন থামিয়ে স্বাধীনতাকামী প্রায় ২ হাজার নারী-পুরুষ হত্যা করে রেলব্রিজের পাশে ওয়াপদা ভবনের বাউন্ডারির মধ্যে ও পার্শ্ববর্তী দুটি বধ্যভূমিতে পুঁতে রাখে। এই গণহত্যার প্রধান হোতা ছিল সালেহ জয়েন (লেফ্টেন্যান্ট, পাকিস্তানি সেনাবাহিনী), মেজর রানা, আব্দুল গাফুর (কর্ণেল, পাকিস্তানি সেনাবাহিনী, পিএসএস নং : ৯৩৮৭, পিওডব্লিউ : ১২৫৫), ক্যাপ্টেন মাজাফ্ফর হোসাইন নাক্ভী (পাকিস্তানি সেনাবাহিনী, পিএ নং: ২২০০, পিওডব্লিউ : ৫৮) এবং হাবিলদার এনায়েত খান।
লালব্রিজের কাছে স্বাধীনতা যুদ্ধের সময় ব্যাপক হত্যাকাণ্ড ও বাঙালি নর-নারীর ওপর পাশবিক নির্যাতনের সাক্ষী এটি। বিশেষ করে ১৯৭১ সালের জুনের শেষ থেকে ৭ ডিসেম্বর পর্যন্ত নারকীয় নির্যাতন ও হত্যাযজ্ঞ চালানো হয় এবং এখানে পুঁতে রাখা হয়। সেই সময় এখানে পানি উন্নয়ন বোর্ডের হলুদ খালাসি ঘর ছিল। এ কক্ষেই স্বাধীনতাকামী যুবক, নারী-পুরুষকে নির্যাতন শেষে হত্যা করা হতো। লাশ পুঁতে রাখা হতো বা ফেলে রাখত পাকপিশাচ ও তাদের দোসররা। ‘টর্চার সেল’ নামক সেই হলুদ কক্ষটি ঘিরে এখন বধ্যভূমির স্তম্ভ বা কমপ্লেক্স।
এটি ১৯৭১ সালে পাকহানাদার বাহিনীর বর্বরচিত হত্যাকান্ডের শিকার মহান মুক্তিযুদ্ধে অংশগ্রহণকারী শহীদ বীর মুক্তিযোদ্ধাদের স্মৃতি সংরক্ষণে এবং বাঙালি জাতির ওপর জঘন্যতম এ নির্যাতনের ইতিহাস নতুন প্রজন্মের কাছে তুলে ধরার উদ্দেশ্যে নির্মিত। ২০১২ সালে নির্মাণ করা হয় এ স্মৃতিস্তম্ভ।
নরপশুরা নারীদের ধর্ষণ করত নির্বিচারে। দেশ স্বাধীন হওয়ার পর এ বধ্যভূমির গর্তে পাওয়া গেছে শত শত মানুষের মাথার খুলি ও হাড়। অনেকে এ বধ্যভূমিতে এসে তাদের আত্মীয়স্বজনদের আজও খুঁজে ফেরে। কেউ গুমরে কেঁদে ওঠে আবার কেউ নীরবে চোখের পানি ফেলে ফিরে যায় আপন ঠিকানায়।
থাপ্পড় (চলচ্চিত্র)
থাপ্পড় হচ্ছে ২০২০ সালে মুক্তিপ্রাপ্ত একটি হিন্দি চলচ্চিত্র যেটির রচনা ও পরিচালনা করেছিলেন অনুভব সিনহা, কাহিনী কিছুটা মৃন্ময়ী লাগুও লিখেছিলেন। তাপসী পান্নু ছিলেন চলচ্চিত্রটির প্রধান ভূমিকায়; চলচ্চিত্রটি মুক্তি পায় ২০২০ সালের ২৮শে ফেব্রুয়ারিতে।
সারাংশ
অমৃতার সঙ্গে বিয়ে হয়েছে বিক্রমের (অভিভাবক দ্বারা); অমৃতাকে একদিন বিক্রম চড় মারে আর অমৃতা আর সংসার করবেনা বলে সিদ্ধান্ত নেয়।
পুথান থিরা
সাধারণত গ্রামে বা শহরতলীতে এবং তার সঙ্গে মন্দিরগুলি থেকেও মন্দ আত্মা মুক্ত করার জন্য এই অনুষ্ঠান বছরে একবার বা দুবার করা হয়, বিশেষত ডিসেম্বর থেকে মে মাসের মধ্যে পুরম উৎসবের মরসুমে।
বর্ণনা
বাদ্যযন্ত্র থুডি এবং এঝুপাড়ার সঙ্গে আকর্ষণীয় ছন্দবদ্ধ নৃত্য দেখা যায়। পুথান প্রবেশ করার সময় থুডি বাজানো হয়, অন্যদিকে এঝুপাড়া থিরার জন্য তাৎপর্যপূর্ণ।
নৃত্যশিল্পীরা ঐতিহ্যগতভাবে গ্রামীণ পালঘাট, মালাপ্পুরমের দক্ষিণাঞ্চল এবং ত্রিশুরের উত্তরাঞ্চলের মান্নান হিন্দু জাতির।
মালায়ালম কবি এদাসেরি গোবিন্দন নায়ারের লেখা মহাকাব্য পুথাপাট্টু কবিতাটি পোথান ও থিরার ঐতিহ্যের উপর ভিত্তি করে নির্মিত।
রহিমানপুর ইউনিয়ন
রহিমানপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৬৪.৭৫ কিমি২ (২৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,০৩৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
ধলঘাট রেলওয়ে স্টেশন
ধলঘাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পটিয়া উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে ধলঘাট রেলওয়ে স্টেশন তৈরি করা হয়।
পরিষেবা
ধলঘাট রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।
ফিজিতে হিন্দুধর্ম
ফিজিতে প্রায় ২,৭০,০০০ জন হিন্দু বাস করে, যা মোট জনসংখ্যার প্রায় ২৭.৯%।
জনসংখ্যা
ফিজির 1976 সালের আদমশুমারিতে, এর জনসংখ্যার 45% হিন্দু বলে দাবি করেছে। 1980-এর দশকের শেষ থেকে 2000-এর দশকের গোড়ার দিকে, ফিজি বেশ কয়েকটি অভ্যুত্থান এবং উল্লেখযোগ্য সাম্প্রদায়িক অস্থিরতা প্রত্যক্ষ করেছিল, যেখানে কিছু হিন্দু নিপীড়নের সম্মুখীন হয়েছিল। ফিজির অনেক হিন্দু অন্য দেশে চলে যায়।
সংস্কৃতি
থাম্ব|280x280পিক্সেল|ফিজির নদীতে [[শ্রী শিব সুব্রামনিয়া মন্দির]] ফিজিয়ান হিন্দুরা রাম নবমী, হোলি এবং দীপাবলি উদযাপন করে । এর মধ্যে দীপাবলি ফিজিতে সরকারি ছুটির দিন।
ফিজির হিন্দুদের মধ্যে, খামারে শারীরিক শ্রম সহ যে কোনও ধরনের কাজকে সাংস্কৃতিকভাবে পূজা (প্রার্থনা) এবং ধর্মীয় নৈবেদ্য হিসাবে বিবেচনা করা হয়।
হিন্দুরা ফিজিতে আসার পর মন্দির নির্মাণ শুরু করে। এগুলি বিবাহ, বার্ষিক ধর্মীয় উত্সব, প্রিয়জনের মৃত্যুর পরে পারিবারিক প্রার্থনা এবং অন্যান্য সামাজিক অনুষ্ঠানের স্থান হিসাবে কাজ করেছিল। হিন্দু মন্দিরগুলি উত্তর এবং দক্ষিণ ভারতীয় উভয় শৈলীতে নির্মিত হয়েছিল। উদাহরণস্বরূপ, নদীতে নাদাওয়ারে শিউ হিন্দু মন্দিরটি 1910 সালে নির্মিত হয়েছিল;  2008 সালে হিন্দুদের বিরুদ্ধে অগ্নিসংযোগ এবং সাম্প্রদায়িক সহিংসতায় ধ্বংস হয়ে যায় ।
মন্দির ছাড়াও, হিন্দুরা সামাজিক ও শিক্ষার সুযোগের উন্নতির জন্য স্কুল এবং কমিউনিটি সেন্টার তৈরি করেছিল। উদাহরণস্বরূপ, কুপ্পুস্বামী নাইডু, স্বামী বিবেকানন্দের একজন ভক্ত এবং যিনি পরে সাধু স্বামী নামে পরিচিত হন, ফিজির বিভিন্ন দ্বীপ পরিদর্শন করেন এবং টিআইএসআই সঙ্গম উদ্যোগ শুরু করার জন্য বিশেষ করে দক্ষিণ ভারতের বিভিন্ন হিন্দু সম্প্রদায়ের সাথে দেখা করেন। সময়ের সাথে সাথে এই সম্প্রদায়ের প্রচেষ্টা ফিজিতে হিন্দুদের জন্য স্কুল, নার্সিং ক্লিনিক, খামার প্রযুক্তিতে সম্প্রদায় সহায়তা, মন্দির এবং একটি কমিউনিটি সেন্টার/ইতিহাস জাদুঘর তৈরি করেছে।
নিপীড়ন
ফিজি ব্রিটিশ ঔপনিবেশিক সাম্রাজ্য থেকে স্বাধীনতা লাভ করার সময়, হিন্দু এবং অন্যান্য ইন্দো-ফিজিয়ানরা মোট ফিজিয়ান জনসংখ্যার প্রায় পঞ্চাশ শতাংশ ছিল। তা সত্ত্বেও, ঔপনিবেশিক যুগের আইন এবং ফিজির জন্য প্রথম সংবিধান, স্থানীয় ফিজিয়ানদের বিশেষ অধিকার প্রদান করে। এই আইনগুলি হিন্দুদেরকে ফিজির অসম নাগরিক হিসাবে অসম মানবাধিকারের সাথে বঞ্চিত করেছে। উদাহরণস্বরূপ, এটি তাদের সম্পত্তির অধিকার অস্বীকার করেছে, যেমন জমি কেনা বা মালিকানার ক্ষমতা। হিন্দু এবং অন্যান্য ইন্দো-ফিজিয়ানরা তখন থেকে অন্যান্য ফিজিয়ানদের মতো সমান মানবাধিকার ভোগ করেনি। তারা শুধুমাত্র ফিজিয়ান বাড়িওয়ালাদের জন্য ভাড়াটিয়া কৃষক হিসাবে কাজ করতে পারে। মানবাধিকারের পার্থক্যটি "নেটিভ" ফিজিয়ান এবং ইন্দো-ফিজিয়ানদের মধ্যে দ্বন্দ্বের একটি ক্রমাগত উৎস, যেখানে স্থানীয় ফিজিয়ানরা ফিজিকে তাদের পৈতৃক ভূমি বলে বিশ্বাস করে যা শুধুমাত্র তারাই মালিক হতে পারে এবং ইন্দো-ফিজিয়ানরা সকল মানুষের জন্য সমান অধিকার দাবি করে।
জমির মালিকানার বাইরেও ফিজিয়ান সাম্প্রদায়িক কাঠামোতে হিন্দুরা নির্যাতিত হয়েছে। স্পাইক বয়েডেল বলেন, "ব্রিটিশরা সাম্প্রদায়িক প্রতিনিধিত্ব এবং সাম্প্রদায়িক ভোটার তালিকার বিভাজনকারী এবং অকার্যকর ব্যবস্থা চালু করেছিল। এইভাবে, বিভিন্ন সম্প্রদায়কে তাদের নিজস্ব ধরনের দ্বারা প্রতিনিধিত্ব করা হয়েছিল। এটি এখনও একটি প্রচলিত আধা বর্ণবাদী শিক্ষাব্যবস্থায় স্কুলে প্রসারিত।"
1990 এর দশকের শেষের দিকে, ফিজি হিন্দুদের (এবং অন্যান্য ইন্দো-ফিজিয়ানদের) বিরুদ্ধে কট্টরপন্থী স্থানীয় ফিজিয়ানদের দ্বারা দাঙ্গার একটি সিরিজ প্রত্যক্ষ করেছিল। 2000 সালের বসন্তে, প্রধানমন্ত্রী মহেন্দ্র চৌধুরীর নেতৃত্বে গণতান্ত্রিকভাবে নির্বাচিত ফিজিয়ান সরকার জর্জ স্পেইটের নেতৃত্বে একটি গ্রুপের হাতে জিম্মি ছিল । তারা একচেটিয়াভাবে স্থানীয় ফিজিয়ানদের জন্য একটি বিচ্ছিন্ন রাষ্ট্র দাবি করেছিল, যার ফলে হিন্দু বাসিন্দাদের যে কোনও মানবাধিকার আইনত বাতিল হয়ে যায়। হিন্দু মালিকানাধীন দোকান, হিন্দু স্কুল ও মন্দির ধ্বংস, ভাংচুর ও লুটপাট করা হয়।
ফিজি এবং রোতুমার মেথোডিস্ট চার্চ, এবং বিশেষ করে সিটিভনি রাবুকা যিনি ফিজিতে 1987 সালের অভ্যুত্থানের নেতৃত্ব দেন, একটি খ্রিস্টান রাষ্ট্র গঠনের আহ্বান জানিয়েছিলেন এবং 1987 সালে একটি অভ্যুত্থানের পরে হিন্দুদের জোরপূর্বক ধর্মান্তরকরণকে সমর্থন করেছিলেন।  2012 সালে, ফিজি মেথডিস্ট চার্চের সভাপতি, তুইকিলাকিলা ওয়াকাইরাতু , ফিজিকে খ্রিস্টধর্মকে রাষ্ট্রীয় ধর্ম হিসেবে আনুষ্ঠানিকভাবে ঘোষণা করার আহ্বান জানান; হিন্দু সম্প্রদায়ের নেতাদের দাবি ছিল ফিজি একটি ধর্মনিরপেক্ষ রাষ্ট্র যেখানে ধর্ম ও রাষ্ট্র আলাদা।
নারিকেলবাড়িয়া ইউনিয়ন
নারিকেলবাড়িয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
পাপুয়া বিশ্ববিদ্যালয়
পাপুয়া বিশ্ববিদ্যালয় (Universitas Papua ) ইন্দোনেশিয়ার পশ্চিম পাপুয়া প্রদেশের একটি বিশ্ববিদ্যালয়। এর তিনটি ক্যাম্পাস রয়েছে: মানকওয়ারী, সোরং এবং রাজা আমপাট। বিশ্ববিদ্যালয়টিতে অর্থনীতি, বনবিদ্যা, কৃষি এবং আর্থ সায়েন্স বিষয়ে পাঠদান করা হয়।
অনুষদ
বিশ্ববিদ্যালয়টি ১৩টি অনুষদ নিয়ে গঠিত:
ভাষাণচর ইউনিয়ন
ভাষাণচর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ফেডোরা লিগ্যাসি
ফেডোরা লিগ্যাসি হল একটি কমিউনিটি সমর্থিত উন্মুক্ত উৎসের সফটওয়্যার প্রকল্প ফেডোরা কোর ডিস্ট্রিবিউশনের জন্য "রক্ষণাবেক্ষণ মোড" এর জীবনচক্র প্রসারণ করার জন্য কাজ করে। ফেডোরা লিগ্যাসি ফেডোরা প্রোজেক্টের একটি আনুষ্ঠানিক প্রকল্প। রেড হ্যাট এর জন্য কিছু পরিষেবা দান করে।
২০০৩ শীতকালীন এশিয়ান গেমস
২০০৩ শীতকালীন এশিয়ান গেমস এশিয়ার দ্বিতীয় বৃহত্তম ক্রীড়া আসর শীতকালীন এশিয়ান গেমসের ৫ম আসর হিসাবে ২০০৩ সালের ১ - ৮ ফেব্রুয়ারি পর্যন্ত জাপানের আউমোরিতে অনুষ্ঠিত হয়। এটি জাপানে অনুষ্ঠিত শীতকালীন এশিয়ান গেমসের তৃতীয় আসর এর আগে ১৯৮৬, ১৯৯০ শীতকালীন এশিয়ান গেমস জাপানের সাপ্পোরোতে অনুষ্ঠিত হয়।
ফেডোরা লিগ্যাসি
ফেডোরা লিগ্যাসির দুইজন সফটওয়্যার রক্ষণাবেক্ষণকারী জেসি কেটিং এবং ডেভিড আইজেনস্টাইন ৩১ ডিসেম্বর ২০০৬ সালে প্রকল্পটি বন্ধ করার ঘোষণা দিয়েছিলেন। ফেডোরা লিগ্যাসি পরে প্রকল্পটি বন্ধ করার কারণ হিসাবে এই লিখিত কারণগুলি উদ্ধৃত করেছে: প্যাচগুলি অবদানে ঘাটতি, পরীক্ষণে ঘাটতি এবং স্থাপনের জন্য পর্যাপ্ত লোকবলের অভাব; পর্যাপ্ত তহবিলের অভাব; প্রকল্পে আগ্রহী না হওয়া এবং ফেডোরা কোরের সফটওয়্যার প্রকাশের জীবনচক্র বাড়ানোর বিষয়ে নতুনভাবে আলোচনায় বসা।
সদরপুর ইউনিয়ন
সদরপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ফেডোরা লিগ্যাসি
বন্ধের ঠিক আগে, ফেডোরা লিগ্যাসি রেড হ্যাট লিনাক্স সংস্করণ ৭.৩ এবং ৯ এবং ফেডোরা কোর ৩ এবং ৪ এর জন্য আপডেট সরবরাহ করছিল। যখন রেড হ্যাট ফেডোরা কোর ৬ এর পরীক্ষামূলক মুক্তি ২ প্রকাশ করেছিল তখন ফেডোরা কোর ১ এবং ২ এর সমর্থন বন্ধ ঘোষণা করে দিয়েছিল। ২০০৬ সালের আগে, ফেডোরা লিগ্যাসি বছরের শেষ দিকে রেড হ্যাট ৭.৩ এবং ৯ এর জন্য হালনাগাদ সরবরাহ করার এবং তারপরে ফেডোরা কোর ৩ এবং কোর ৪ ফোকাস দেওয়ার বিষয়ে তাদের উদ্দেশ্য ঘোষণা করেছিল।
২০০৩ শীতকালীন এশিয়ান গেমস
মাসকট
২০০৩ এশিয়ান শীতকালীন গেমসের মাসকটের নাম হল উইন্টা, যা একটি কালো কাঠঠোকরা।
অংশগ্রহণকারী দেশসমূহ
২০০৩ শীতকালীন প্রতিযোগিতায় ২৯টি দেশ প্রতিনিধি পাঠায় এবং ১৭ দেশ সরাসরি প্রতিযোগিতায় অংশ নেয়|
কৃষ্ণ কৃপালনী
কৃষ্ণ কৃপালনী (২৯ সেপ্টেম্বর ১৯০৭  - ২৭ এপ্রিল ১৯৯২) ছিলেন একজন ভারতীয় স্বাধীনতা সংগ্রামী, লেখক এবং ভারতের রাজ্যসভার সাংসদ। রবীন্দ্রনাথ ঠাকুর, মহাত্মা গান্ধীর জীবনীসহ এবং ভারতীয় সাহিত্যের উপর বেশ কয়েকটি গ্রন্থ রচনা করেন। '''
জন্ম ও প্রারম্ভিক জীবন
কৃষ্ণ কৃপালনী ১৯০৭ খ্রিস্টাব্দের ২৯ সেপ্টেম্বর ব্রিটিশ ভারতের অধুনা পাকিস্তানের  করাচিতে জন্মগ্রহণ করেন। পিতার নাম রামচাঁদ বি কৃপালনী। কৃষ্ণ কৃপালনী প্রথমে করাচিতে এবং পরে  হায়দ্রাবাদে বিদ্যালয়ে শিক্ষালাভ করেন। এরপর বোম্বাই বিশ্ববিদ্যালয়ের স্নাতক হন এবং উচ্চ শিক্ষার্থে লন্ডন যাত্রা করেন।  লন্ডন স্কুল অব ইকোনমিক্সে তিনি ইতিহাস, অর্থনীতি, রাষ্ট্রবিজ্ঞান, আইন এবং নৃতত্ত্ব বিষয় নিয়ে পড়াশোনা করেন এবং  লিংকনস্ ইনের ব্যারিস্টার হন।
স্বাধীনতা আন্দোলন ও শান্তিনিকেতন
কৃষ্ণ কৃপালনী ১৯৩১ খ্রিস্টাব্দে দেশে ফিরে লাহোরে আইনজীবির পেশায়  যুক্ত হন। কিন্ত ভারতের স্বাধীনতা আন্দোলনে অংশ নেওয়ার জন্য তিনি গ্রেফতার ও কারারুদ্ধ হন।  আইনজীবীর পেশা পরিত্যাগ করেন এবং  বাংলা ভাষা শিখে নেন।  কারাবাস হতে  মুক্তি পাওয়ার পর তিনি ১৯৩৩ খ্রিস্টাব্দে   শান্তিনিকেতনে আসেন। রবীন্দ্রনাথ কৃষ্ণ কৃপালনীর গুণে ও পাণ্ডিত্যে  এতটাই মুগ্ধ হয়েছিলেন যে তিনি তাকে বিশ্বভারতীতে প্রভাষক গ্রহণের প্রস্তাব দেন।  কৃপালনীও প্রস্তাব গ্রহণ করে প্রায় পনের বৎসর অধ্যাপনা করেন। এই সময়ে ইন্দিরা গান্ধী শান্তিনিকেতনে পড়াশোনা করেন এবং তার সঙ্গে বিশেষভাবে পরিচয় ঘটে। ১৯৪৮ খ্রিস্টাব্দে অবসর গ্রহণ করেন।
শান্তিনিকেতনে অবস্থানকালে  রবীন্দ্রনাথ ঠাকুরের কনিষ্ঠা কন্যা মীরা দেবীর কন্যা নন্দিতার (১৯১৬ -৬৭) সঙ্গে তার আলাপ ও পরিচয় হয়। তারা ১৯৩৬ খ্রিস্টাব্দের ২৫ এপ্রিল বিবাহ করেন।
কর্মজীবন
কৃষ্ণ কৃপালনী আচার্য  জে বি কৃপালনী এবং জওহরলাল নেহরুর  ব্যক্তিগত অনুরোধে ১৯৪৬ খ্রিস্টাব্দে ভারতীয় জাতীয় কংগ্রেসের সাধারণ সম্পাদক পদে যোগ দেন এবং পরবর্তীতে দলের গুরু-দায়িত্ব পালন করেন। তিনি দেশের হয়ে বহু আন্তর্জাতিক সম্মেলনে আমন্ত্রিত হন এবং  বিভিন্ন বিষয়ে পাণ্ডিত্যপূর্ণ বক্তৃতা প্রদান করেন। ১৯৫০ খ্রিস্টাব্দে জাপান সফরের সময় তিনি রবীন্দ্রনাথ টেগোর : এ বায়োগ্রাফি শীর্ষক একটি গ্রন্থ প্রকাশ করেন। ১৯৬২ খ্রিস্টাব্দ হতে ২০১১ খ্রিস্টাব্দ পর্যন্ত সময়ে বইটি চারটি ভাষায় ৪৪ টি সংস্করণে মুদ্রিত হয়েছে।  এরপরও তিনি বেশ কয়েকটি বই রচনা করেন।
১৯৬৯ খ্রিস্টাব্দে তিনি ভারত সরকারের তৃতীয় সর্বোচ্চ বেসামরিক সম্মান পদ্মভূষণ লাভ করেন। ১৯৭৪ খ্রিস্টাব্দ হতে ১৯৮০ খ্রিস্টাব্দ পর্যন্ত তিনি  রাজ্যসভার মনোনীত সদস্য ছিলেন। ১৯৫৪ খ্রিস্টাব্দে সাহিত্য অকাদেমি প্রতিষ্ঠিত হলে তিনিই প্রথম সচিব নিযুক্ত হন এবং ১৯৭১ খ্রিস্টাব্দ পর্যন্ত এই পদে আসীন ছিলেন। তারপরে তিনি দিল্লির ন্যাশনাল বুক ট্রাস্ট এবং সিমলাস্থিত ইন্ডিয়ান ইনস্টিটিউট অফ অ্যাডভান্স স্টাডি'র সঙ্গে যুক্ত হন।
তাঁর স্ত্রী নন্দিতা ১৯৬৭ খ্রিস্টাব্দে ক্যান্সারে আক্রান্ত হয়ে নিঃসন্তান অবস্থায় পরলোক গমন করেন। কিন্তু কৃষ্ণ কৃপালনী অবসর গ্রহণের পর শান্তিনিকেতনে স্থায়ীভাবে বসবাস করতে থাকেন এবং ১৯৯২ খ্রিস্টাব্দের ২৭ এপ্রিল প্রয়াত হন।
লাভ স্টোরি (২০০৮-এর চলচ্চিত্র)
লাভ স্টোরি ২০০৮ সালের একটি বাংলা চলচ্চিত্র। এটি রাজ মুখোপাধ্যায় পরিচালিত। এতে অংশুমান পরাশর এবং বর্ষা প্রিয়দর্শিনী অভিনয় করেছেন ।
পটভূমি
গল্পটি সাহেব এবং নন্দিনীকে নিয়ে। যারা একই দিনে একই নার্সিংহোমে জন্মগ্রহণ করেছিল। তবে পরিস্থিতি সাহেবকে এক অস্পৃশ্য ডোমের বাড়িতে নিয়ে যায় যে শ্মশানে কাজ করে । অন্যদিকে নন্দিনীকে ধনী বাড়িতে বড় করে তোলা হয়।  একদিন সাহেব কিছু পেইন্টিংয়ের কাজে নন্দিনীর বাড়িতে আসে। দুজন প্রেমে পড়ে । স্বাভাবিকভাবেই নন্দিনীর বাবা এতে একেবারেই খুশি হন না।
ইলিয়াস জাভেদ
প্রারম্ভিক জীবন
জাভেদ ১৯৪৪ সালে আফগানিস্তানের পেশোয়ারে জন্মগ্রহণ করেন। পরে তিনি স্বপরিবারে সেখান থেকে পাঞ্জাবে চলে আসেন। তার পিতা রাজা মুহাম্মদ আফজন ধার্মিক ব্যক্তি ছিলেন। তিনি চাইতেন তার পুত্র ব্যবসা বা কোন চাকরিতে যোগদান করুক। কিন্তু জাভেদ নৃত্যে এবং পরবর্তীকালে অভিনয়েও আগ্রহী হয়ে ওঠেন।
কর্মজীবন
১৯৬৩ সালে তিনি পাঞ্জাব থেকে পূর্ব পাকিস্তানের (বর্তমান বাংলাদেশ) ঢাকায় চলে আসেন এবং ঢাকাই চলচ্চিত্রে নৃত্য পরিচালক হিসেবে তার কর্মজীবন শুরু করেন। ১৯৬৪ সালে উর্দু ভাষার চলচ্চিত্র নয়ি জিন্দেগি দিয়ে তার অভিনয় জীবন শুরু হয়।
দেশা: দ্য লিডার
দেশা: দ্য লিডার ২০১৪ সালে মুক্তিপ্রাপ্ত বাংলাদেশী বাংলা ভাষার রাজনৈতিক রোমাঞ্চকর চলচ্চিত্র। ছায়াছবিটি পরিচালনা করেছেন সৈকত নাসির। এটি তার পরিচালিত প্রথম চলচ্চিত্র। ছায়াছবিটির কাহিনী লিখেছেন সৈকত নাসির এবং চিত্রনাট্য লিখেছেন সৈকত নাসির ও আবদুল্লাহ জহির বাবু। ফেয়ার এন্ড লাভলি নিবেদিত ছায়াছবিটি প্রযোজিত ও পরিবেশিত হয় জাজ মাল্টিমিডিয়া ব্যানারে। এতে নাম ভূমিকায় অভিনয় করেছেন শিপন মিত্র। এটি শিপন মিত্রের প্রথম চলচ্চিত্র। অন্যান্য চরিত্রে অভিনয় করেছেন মাহিয়া মাহী, তারিক আনাম খান, সোহেল খান, টাইগার রবি প্রমুখ। চলচ্চিত্রটি ৩৯তম জাতীয় চলচ্চিত্র পুরস্কারে চারটি বিভাগে পুরস্কার অর্জন করে।
কাহিনী সংক্ষেপ
চ্যানেল নাইন্টি নাইনে আয়োজিত আপাতবাস্তব টেলিভিশন অনুষ্ঠান থেকে বাচাই করা হবে দেশের পরবর্তী নেতা। দর্শকদের ভোটে নির্বাচিত প্রার্থী তিনদিন থাকবেন বিজয়ী ক্ষুদে বার্তা প্রেরনকারীর বাড়িতে। এক অজপাড়াগায়ের ছেলে সেলিম হয় সেই ভাগ্যবান বিজয়ী। নেতা হাসান হায়দার তার বাড়িতে তিনদিন থাকার জন্য চলে আসেন। পরের দিন নেতাকে বিরোধী দলে আক্রমণ থেকে রক্ষা করে সে জাতীয় বীর হয়ে ওঠে। সে আক্রমণে মারা যায় তার বাবা-মা। হাসান হায়দার সেলিমকে শহরে নিয়ে আসে এবং তাকে দেশা নাম দিয়ে তার দলের হয়ে নির্বাচনে প্রার্থী করে। এরই মধ্যে টিভি রিপোর্টার সৃষ্টির সাথে তার প্রেমের সম্পর্ক গড়ে ওঠে। কিন্তু সৃষ্টি আপাতবাস্তব টেলিভিশন অনুষ্ঠান সম্পর্কিত কিছু গোপন তথ্য জেনে গেলে তাকে মেরে ফেলা হয়। সেলিমও তা জানতে পারে ও দেশের আপামর জনগণকে নিয়ে তার প্রতিবাদ গড়ে ওঠে।
নির্মাণ
২০১৪ সালের ১৪ জানুয়ারি বাংলাদেশ চলচ্চিত্র উন্নয়ন সংস্থা (বিএফডিসি)র দুই নং ফ্লোরে দেশা দ্য লিডার ছায়াছবিটির মহরত অনুষ্ঠিত হয়। এই বছর ২৬ নভেম্বর প্রযোজনা সংস্থা জাজ মাল্টিমিডিয়া বাংলাদেশ চলচ্চিত্র সেন্সর বোর্ডে সেন্সর ছাড়পত্রের জন্য জমা দেয়। সেন্সর বোর্ড এক মিনিটের সংলাপ কর্তন করে ১৭ ডিসেম্বর সেন্সর ছাড়পত্র দেয়।
মুক্তি
২০১৪ সালের ১০ নভেম্বর প্রযোজনা সংস্থা জাজ মাল্টিমিডিয়ার ইউটিউব চ্যানেলে ছায়াছবিটির টিজার প্রকাশিত হয়। এই বছর ১২ ডিসেম্বর ছায়াছবিটির মুক্তির কথা থাকলেও পরবর্তীতে ২৬ ডিসেম্বর মুক্তি দেওয়া হয়।
সঙ্গীত
দেশা: দ্য লিডার ছায়াছবিটির সঙ্গীত পরিচালনা করেছেন শওকত আলী ইমন, শফিক তুহিন ও কিশোর দাস। আবহ সঙ্গীত পরিচালনা করেছেন ইমন সাহা। গীত রচনা করেছেন শফিক তুহিন ও সোমেশ্বর অলি। শিরোনাম গানে কণ্ঠ দিয়েছেন প্রখ্যাত ব্যান্ড তারকা মাহফুজ আনাম জেমস। অন্যান্য গানে কণ্ঠ দিয়েছেন দিলশাদ নাহার কনা, কিশোর দাস, এআই রাজু, শফিক তুহিন, পুলক, ও শুক্লা।
পুরস্কার
৩৯তম জাতীয় চলচ্চিত্র পুরস্কার
বাংলা সিনে অ্যাওয়ার্ড
অ্যান্টনি মিনজেলা
অ্যান্টনি মিনজেলা, সিবিই (Anthony Minghella; ৬ জানুয়ারি ১৯৫৪ – ১৮ মার্চ ২০০৮) ছিলেন একজন ব্রিটিশ চলচ্চিত্র পরিচালক, নাট্যকার ও চিত্রনাট্যকার। তিনি ২০০৩ থেকে ২০০৭ সাল পর্যন্ত ব্রিটিশ ফিল্ম ইনস্টিটিউটের বোর্ড অব গভর্নরের চেয়ারম্যানের দায়িত্ব পালন করেন।
তিনি ১৯৯৬ সালে দি ইংলিশ পেশন্ট ছবি নির্মাণ করে শ্রেষ্ঠ পরিচালনার জন্য একাডেমি পুরস্কার অর্জন করেন। এছাড়া তিনি দি ইংলিশ পেশন্ট (১৯৯৬) ও দ্য টেলেন্টেড মিস্টার রিপলি (১৯৯৯)-এর জন্য শ্রেষ্ঠ উপযোগকৃত চিত্রনাট্য এবং দ্য রিডার (২০০৮) ছবির জন্য মরণোত্তর প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করেছিলেন। তার পরিচালিত কোল্ড মাউন্টেন (২০০৩) ছবিটি সাতটি বিভাগে একাডেমি পুরস্কারের মনোনয়ন লাভ করে এবং একটি বিভাগে পুরস্কার অর্জন করে।
কর্মজীবন
মিনজেলা বিবিসির স্ক্রিন টুয়ের জন্য অবনিবাস ধরনের পূর্ণদৈর্ঘ্য নাট্যধর্মী ট্রুলি, ম্যাডলি, ডিপলি (১৯৯০) রচনা ও পরিচালনা করেন। পরে এটি টেলিভিশনে প্রচারিত না হয়ে চলচ্চিত্র হিসেবে মুক্তি পায়। ছবিটি তিনটি বিভাগে বাফটা পুরস্কারের মনোনয়ন লাভ করে এবং তিনি শ্রেষ্ঠ মৌলিক চিত্রনাট্য বিভাগে বাফটা পুরস্কার অর্জন করে। ১৯৯৬ সালে তিনি দি ইংলিশ পেশন্ট চলচ্চিত্র নির্মাণ করেন। ছবিটি তাকে শ্রেষ্ঠ পরিচালনা ও শ্রেষ্ঠ উপযোগকৃত চিত্রনাট্য বিভাগে দুটি একাডেমি পুরস্কারের মনোনয়ন এনে দেয় এবং তিনি শ্রেষ্ঠ পরিচালনা বিভাগে পুরস্কার অর্জন করেন। ১৯৯৯ সালে তিনি দ্য টেলেন্টেড মিস্টার রিপলি ছবির জন্য শ্রেষ্ঠ উপযোগকৃত চিত্রনাট্য বিভাগে অপর একটি একাডেমি পুরস্কারের মনোনয়ন লাভ করেন।
সুজানা জাফর
সুমাইয়া জাফর সুজানা ( জন্ম: ২৫ সেপ্টেম্বর ১৯৮৬, ঢাকা) বাংলাদেশের একজন জনপ্রিয় মডেল ও অভিনেত্রী। ২০০১ সালে মডেলিং এর মাধ্যমে মিডিয়ায় পদার্পণ করেন। ২০০৩ সালে লাক্স সুন্দরী হন। ক্যারিয়ারের শুরু থেকে বেশ কিছু বিজ্ঞাপনে মডেল হিসেবে কাজ করেছেন। তিনি টিভি নাটকেও অভিনয় করেছেন।
কর্মজীবন
২০০১ সালে সুজানা জাফর মডেল হিসেবে মিডিয়া জগতে যাত্রা শুরু করেছিলেন। ২০০৩ সালে তিনি লাক্স ফটোসুন্দরী খেতাব জিতেন।
তিনি ছয় পর্বের নাটক লাইম অফ লাইফ এ বিখ্যাত গায়ক শাফিন আহমেদের সাথে অভিনয় করেছিলেন। এছাড়াও তিনি বেশ কিছু টিভি নাটকে অভিনয় করেছেন।
তিনি তাহসানের গাওয়া ও ইমরানের সুর করা কেউ না জানুক গানে মডেল হিসেবে অভিনয় করে আলোচিত হন। এছাড়াও তিনি তুমি আসবা নাকি ও আমী ছুঁয়ে দিলে শিরোনামের দুইটি গানের মিউজিক ভিডিওতে মডেল হিসেবে অভিনয় করেছেন। তিনি তার প্রাক্তন স্বামী হৃদয় খানের গাওয়া ভালো লাগে না ও আড়ালে শিরোনামের দুইটি গানের মিউজিক ভিডিওতে অভিনয় করেছেন।
ব্যক্তিগত জীবন
২০০৬ সালে ফয়সাল নামের এক ব্যবসায়ীকে বিয়ে করেন। কয়েকমাস পরই তার এ সংসার ভেঙে যায়। এরপর অনেকটা ব্যক্তিগত কারণে দীর্ঘ তিন বছর সরে দাঁড়ান মিডিয়া থেকে। এরপর দীর্ঘ দিন একাকিত্বের অবসান ঘটিয়ে  সুজানা ২০১০ সালে  জনপ্রিয় সঙ্গীত শিল্পী হৃদয় খান এর প্রেমে পড়েন। প্রায় তিন বছর প্রেম করার পর  ২০১৪ সালের ১ আগস্ট দুজনে বিবাহ বন্ধনে আবদ্ধ হন। কিন্তু বিয়ের মাত্র আট মাসের মধ্যে দাম্পত্য কলহের জের ধরে ৬ এপ্রিল ২০১৫ সালে একে অপরের থেকে বিচ্ছেদ হয়। এটি ছিল সুজানার জীবনে দ্বিতীয় বার বিবাহ বিচ্ছেদের ঘটনা।
পারিবারিক বৃত্তান্ত
সুজানার বাবা আবু জাফর ৩ জুলাই মারা যান। যমজ দুই বোন সুজানা আর রোকইয়া জাফর শুপ্রা, বড় ভাই নিপু, ছোট ভাই শিপু এবং মা আনোয়ারা বেগম- এই নিয়ে তাদের পরিবার।
মালাক হিফনি নাসিফ
প্রাথমিক জীবন
মালাক ১৮৮৬ সালে কায়রোতে একটি মধ্যবিত্ত পরিবারে জন্মগ্রহণ করেছিলেন। তার মা ছিলেন সানিয়াহ আব্দুল করিম জালাল, তার বাবা ছিলেন হিফনি বে নাসিফ, একজন আইনজীবী যিনি মুহাম্মদ আবদুহের দলের সদস্য ছিলেন। তার বাবা তাকে আনুষ্ঠানিকভাবে শিক্ষিত হতে উৎসাহিত করেছিলেন, এছাড়াও তিনি তাকে স্থানীয় মিশরীয় সংস্কৃতির সাথে একটি শক্তিশালী সংযোগের সাথে বড় করেছিলেন, ছোটবেলা থেকে তাকে আরবি ভাষা এবং আরবি সংস্কৃতি শেখান।
মালাক ১৯০১ সালে আব্বাস প্রাথমিক বিদ্যালয়ের গার্লস বিভাগ থেকে প্রথম স্নাতক শ্রেণীর মধ্যে ছিলেন এবং তিনি সানিয়াহ শিক্ষক প্রশিক্ষণ কলেজে তার শিক্ষা চালিয়ে যান, যেখানে তিনি ১৯০৩ সালে তার ক্লাসের শীর্ষ স্নাতক হন।
নারীবাদী লেখা
সমাজে নারীর মর্যাদা নিয়ে ক্রমবর্ধমান বুদ্ধিবৃত্তিক ও রাজনৈতিক আলোচনার সময়কালে মালেক মিশরে বসবাস করতেন। এই সময়ে হুদা শারাওভি, কাসিম আমিন, নবাবিয়া মুসা, এবং আরও অনেকের মতো প্রভাবশালীরা অন্তর্ভুক্ত ছিল। একই সময়কালে জাতীয়তাবাদী এবং ঐতিহ্যবাদী চিন্তাবিদরা মধ্যপ্রাচ্যের ভবিষ্যৎ সম্পর্কে বিভিন্ন ধারণা নিয়ে আলোচনায় ছিলেন। এই দুটি কথোপকথন অভ্যন্তরীণভাবে সংযুক্ত ছিল। মালাক এই সংলাপে প্রবেশ করেন এবং মিশরের ভবিষ্যতের জন্য তার "সংস্কারের প্রচেষ্টা" উপস্থাপন করেন।
বিবাহ
মালাক মিশরে নারীদের বৈবাহিক অধিকার সম্পর্কে ব্যাপকভাবে লিখেছেন। এই সমস্যাটি নারীবাদী সমস্যাগুলির মধ্যে একটি যার সাথে তার উল্লেখযোগ্য ব্যক্তিগত অভিজ্ঞতা ছিল। তার স্বামীর দুটি স্ত্রী থাকার কারণে তিনি বহুবিবাহ এর তীব্র বিরোধিতা করেছিলেন। "অথবা সহ-স্ত্রী" শিরোনামের একটি নিবন্ধে, তিনি বহুবিবাহকে "মহিলাদের নশ্বর শত্রু" বলে উল্লেখ করেছিলেন। তিনি অনুভব করেছিলেন যে বিয়ের ক্ষেত্রে উল্লেখযোগ্য পরিবর্তন আনতে হবে; বহুবিবাহের অবসান ঘটাতে হবে, নারী -পুরুষ উভয়েই তালাক দিতে সক্ষম হবেন এবং যে বয়সে মহিলারা বিবাহ করবেন তাদের বয়স কমপক্ষে ষোলো হতে হবে। তিনি যুক্তি দিয়েছিলেন যে এই সমস্ত সংস্কারগুলি একটি কেন্দ্রীয় ধারণা থেকে উদ্ভূত: প্রেম অবশ্যই সমস্ত বিবাহের ভিত্তি হতে হবে।  একজন পুরুষ কেবল একজন মহিলার অর্থের জন্য তাকে বিয়ে করছেন, মালক অর্থনৈতিক এ বিয়ের ধারণাটিকে ঘৃণা করেছেন। তিনি বাল্যবিবাহের বিরুদ্ধে তার যুক্তিগুলি সমর্থন করে মন্তব্য করেছিলেন যে যেসব মহিলারা প্রথম দিকে বিয়ে করেছিলেন তারা প্রায়ই হিস্টিরিয়াতে আক্রান্ত হন।
শিক্ষা
মালাক শিক্ষা সংস্কার মহিলাদের অনেক সমস্যার সবচেয়ে আশাব্যঞ্জক সমাধান হিসেবে দেখেছিলেন। তার লেখায়, তিনি প্রকাশ করেছিলেন যে, একজন মেয়ের স্কুলে পড়ার এবং পড়া শেষ করার সুযোগ না দেয়া তার সাথে অন্যায় আচরণ করার সামিল। তিনি এই অনুভূতিটি সেই সময়ের অন্যান্য নারীবাদীদের সাথে আলোচনা করেছিলেন। তিনি বিশ্বাস করেননি, যে, শুধু যে কোন শিক্ষাই যথেষ্ট হবে। তিনি মিশরে মিশনারি স্কুলগুলি বাস্তবায়নের বিরোধিতা করেছিলেন, যুক্তি দিয়েছিলেন যে "মেয়েদের মধ্যে সবচেয়ে অজ্ঞরা হল মিশনারি স্কুলের স্নাতক।"  মালাক সরকারি শিক্ষাব্যবস্থার উপর আরো মিশরীয় নিয়ন্ত্রণের আহ্বান জানান যাতে স্কুলগুলি মেয়েদের মিশরীয় সংস্কৃতির ইতিহাস সহ আরও বিস্তৃত পাঠ্যক্রম শেখায়।
মালাক অন্যদের থেকে বিচ্ছিন্ন হয়ে গিয়েছিলেন যখন তিনি তার যুক্তি বাড়িয়ে দিয়েছিলেন এবং দাবি করেছিলেন যে শুধুমাত্র আনুষ্ঠানিক শিক্ষা নারীর সমস্যার সমাধান করতে পারে না। তিনি বিশ্বাস করতেন যে মহিলাদের প্রতি অনেক অন্যায় বাড়িতেই হয়ে থাকে, সেই তরবিয়া বা সন্তান লালন -পালনের প্রক্রিয়া নারীর ভবিষ্যতের জন্য দায়ী।
বাংলাদেশ লোক-প্রশাসন প্রশিক্ষণ কেন্দ্র
বাংলাদেশ লোক-প্রশাসন প্রশিক্ষণ কেন্দ্র (সংক্ষেপে: বিপিএটিসি) একটি সংবিধিবদ্ধ প্রশিক্ষণমূলক প্রতিষ্ঠান যা সরকারি, বেসরকারি ও স্বশাসিত প্রতিষ্ঠানের কর্মকর্তাদের প্রশিক্ষণ দিয়ে থাকে। এটি ঢাকা জেলার সাভারে ঢাকা-আরিচা মহাসড়কের পাশে অবস্থিত। এছাড়া এর প্রশাসনিক তত্ত্বাবধানে ঢাকা, চট্টগ্রাম, রাজশাহী ও খুলনা বিভাগের সদর দপ্তরে চারটি আঞ্চলিক লোকপ্রশাসন প্রশিক্ষণ কেন্দ্র রয়েছে।
প্রতিষ্ঠা
thumb|বাংলাদেশ লোক-প্রশাসন প্রশিক্ষণ কেন্দ্রের প্রবেশ পথ প্রতিষ্ঠানটি ২৮ এপ্রিল, ১৯৮৪ সালে প্রতিষ্ঠিত হয়। এটি বাংলাদেশ লোক-প্রশাসন প্রশিক্ষণ কেন্দ্র অধ্যাদেশ ১৯৮৪ দ্বারা গঠিত ও পরিচালিত।